K 24. veebruar kell 13:00 - K 31. märts 2021 kell 14:00
Zoom, online
RYC® on põhjalik vaagnapõhja- ja süvalihaste taastamise ning tugevdamise treeningprogramm igas vanuses naistele. Igas treeningus tegeletakse hingamisharjutustega ja kogu keha kaasavate joogal ja Pilatesel põhinevate ning biomehaanika põhimõtteid arvestavate harjutustega.
Tunnid toimuvad Zoomis (live).
Kolmapäeviti kl 13:00-14:00
Laupäeviti kl 11:00-12:00
Liigume u 40-45 minutit ja tunni lõpus on vestlusring tunnist tehtud harjutuste ülevaatamiseks või muudel sünnitusjärgse ja rasedusaegse liikumise teemadel.
Tunni salvestust on võimalik 24-48h järele vaadata.
***
Treeningutest on palju abi saanud inimesed, kellel on esinenud:
- Uriinilekked jooksmisel, aevastamisel, hüppamisel, köhimisel
- Pidev seljavalu
- Nõrk kehatüvi
- Kõhusirglihaste lahknemine (diastaas)
- Punnitav või raskustunne vaagnapõhjas/alakõhus
- Ebamugavustunne puusades
- Valulik vahekord
- Vaagnapõhja organite allavaje
Treeningute tulemusena tekivad osalejatele uued teadmised ja oskused oma kehaga toimuvat jälgida – olgu see siis treeningute ajal või muudel aegadel. Harjutused on mitmekülgsed, kaasavad kogu keha ja aitavad parandada igapäevaseid liikumisharjumusi, et seeläbi ennast igapäevaselt paremini tunda.
Soovid midagi täpsustada ja küsida enne kui otsustad? Kirjuta mulle email@example.com
Kohtumiseni!
Riina
* Riina Arund on nelja lapse ema, kes avastas IT valdkonnas töötamise kõrvalt kui palju on neid teemasid, millest naistele ja naistega ei räägita - aja jooksul erinevate elusündmuste tõttu muutuvast kehast ja eriti vaagnapõhja ja kõhupiirkonnaga seonduvatest probleemidest (diastaas, uriinilekked, seljavalud, pinges vaagnapõhjalihased jpm). Ta on sertifitseeritud Restore Your Core® vaagnapõhja- ja süvalihaste hästi toimimisele keskenduva liikumisõpetuse juhendaja.
Korraldaja
E-post: firstname.lastname@example.org